VARAAIT
Tere tulemast "Varaaita"!
Sel korral me jätkame neljaosalist sarja "Piibli kummalised raamatud".
Piibel on raamatute kogumik, milles on 66 raamatut.
Vanas Testamendis on 39 ja Uues Testamendis 27.
Piiblit läbib punase niidina Messia lepitustöö.
Uus Testament täidab selle, mida Vana Testament lubab.
Sel korral me keskendume ühele lühemale Uue Testamendi raamatule -
Juuda raamatule.
Avame seda raamatut jällegi vestluse kaudu.
Minu külaliseks on taas vana sõber, keda olen tundnud üle 30 aasta -
Leif Nummela, ajalehe "Uus Tee" peatoimetaja.
Tere tulemast!
- Aitähh! Tore on olla taas sinu saates.
- See on tore. Ma olen seda väga nautinud.
Loodetavasti sina ka.
- Muidugi. Need raamatud on väga huvitavad.
- Juuda raamat.
Meil on alati mõni ese siin sees, sel korral on siin liimipulk.
Miks nii?
- Seepärast, et liim hoiab kinni ja räägib püsimisest.
Juuda kirja sõnum on ühe sõnaga öeldes: Püsi!
Püsi usus! Püsi Jeesuses! Püsi Jumala armastuses!
- Kes selle kirja on kirjutanud?
- Juudas, Jakoobuse vend.
Uues Testamendis ainuke Jakoobus, kellest võib täpsustamata rääkida,
on väga tuntud kuna ta on Jeesuse vend.
Teda mainitakse Matteuse 13:55.
Juudas on Jakoobuse vend, kes on Jeesuse vend.
Seega on ka tema Jeesuse vend.
- See on huvitav.
Kristlikus kultuuris on väidetud, et Jeesusel ei olnud vendi.
Uues Testamendis võime leida selle.
- Maarja oli neitsi, kui ta sünnitas Jeesuse ja Jeesus sündis neitsist.
Maarjal oli Joosepiga lapsi ja need lapsed olid Jeesuse poolvennad, kuna
Jeesuse isa oli Jumal, kes tegi selle ime, et Maarja jäi rasedaks.
Tal oli siiski ka tavalisi lapsi ja need on Jeesuse vennad.
Väide põhineb sellel, nagu Maarja oleks ka peale seda olnud neitsi
ega ole olnud ühtes Joosepiga, aga see pole Piibli õpetus.
- Mis on Juuda kirja sisu lühidalt räägituna?
- See on just see, et me peame püsima usus.
Mitte ainult see, et me oleme kord kohanud Jeesust oma vabastajana,
vaid et me püsime Temas ega loobu Temast.
See esitab ka väljakutse Jumala tahte kohaseks eluks lõpuajal.
- Me rääkisime enne Juuda raamatust. Mis teeb selle kirja "kummaliseks"?
- Esmalt see, et see on väga lühike.
- Selles on 25 salmi.
- Uues Testamendis on üks-kaks veel lühemat, Johannese 2. ja 3. kiri.
- Kiri Fileemonile on veel lühem.
- See on üks lühematest ja ikkagi on see väga jõuline.
Selles on tugev kinnitus, et peab püsima esialgses usus,
et ei tohi võltsida Jumala armu jne.
- Millisele kogudusele see on kirjutatud?
- See on kirjutatud sellise olukorra jaoks nagu 4. salmis öeldakse:
"Sest teie sekka on poetunud mõningaid inimesi, kes juba ammu on
pandud kirja tulevase hukatuse jaoks, jumalatuid, kes meie Jumala armu
tarvitavad, et lodevalt elada, ning salgavad meie ainsa valitseja
ja meie Issanda Jeesuse Kristuse."
Kogudusega liitub valeõpetajaid ja võib öelda ka valesti elavaid,
kes ütlevad, et kuna on Jumala arm, võid elada nii, kuidas ise tahad.
Võid ise otsustada ega pea Piiblist vaatama, mis on Jumala tahe.
- See on üsna aktuaalne.
- Eriti aktuaalne.
Juuda raamat räägib otseselt ka meie ajale.
See on rääkinud ka teistel aegadel, aga nüüd räägib see erilisel moel.
- Üks meie aja jooni on, et sa võid ise otsustada, mida teed.
Keegi ei või sulle öelda, ka Jumal mitte.
On öeldud, et teie hulka on poetunud valeõpetajad.
Kas meie ajal on selliseid valeõpetajaid nagu Juuda ajal?
- Päris alguses Juudas kirjutab:
"siis oli mul tungiv vajadus manitseda teid võitlemisele
pühadele kord antud usu poolest."
Siin ei räägita sellest usust, millega meie usume Jumalasse,
vaid kogu ristiusust tervikuna.
- Nagu usuõpetus.
- See on kord antud, see on seesama klassikaline usk, mis oli Juudal,
mis oli Paulusel, Augustinusel, Lutheril läbi aegade.
Selles peaks püsima.
See on esimene asi, et meie ajal ei püsita selles.
Hakatakse eitama asju, mis selle juurde kuuluvad.
Selle usu juurde kuulub ennekõike Apostellik, Nikaia ja Athanasiose
usutunnistused - kõikide kristlaste ühised usutunnistused.
Sinna kuulub näiteks: Jeesus sündis neitsist, tõusis üles surnuist,
tuleb tagasi, suri meie pattude eest jne. Kui nendes kaheldakse,
siis eitatakse seda usku, mis kord on antud kristlastele.
- Üks selline rõhuasetus meie aja teoloogias on, et usk areneb
ja meie tõlgendus Piiblist areneb.
Kas see on see poetuv vale, mille kohta öeldakse, et nüüd peaks olema
modernsem ja lubada asju, mis varem polnud lubatud ristiusus?
- Selles paistab inimese vaimuvaesus ja vaimulik vaesus.
Kui öeldakse, et peab minema edasi, et ei tohi jääda selle juurde.
Siis asemele pakutakse mõnda klassikalist valeõpetust,
mis on juba mitu korda kiriku ajaloos kõrvale lükatud.
Näiteks kui räägitakse Kristusest, siis need on samad eksitused,
mis olid 1. ja 2. sajandil, mille kristlased tagasi tõrjusid.
Öeldes, et tahetakse minna edasi, tahetakse pöörduda 2000 a tagasi.
Samas peaks püsima selles, mis on kord antud e klassikaline ristiusk.
- Hollywood mõjutab väga palju, näiteks film "Da Vinci kood".
Selles tuuakse just nn modernne nägemus sellest vanast ja öeldakse,
et on allikaid, mida Piiblis ei ole ja need on ehtsamad kui Piibli omad.
- Mis on jama, kuna kõik uurijad teavad, et kõige algupärasemad
allikad Jeesusest on Uues Testamendis.
Neli evangeeliumi ja Uue Testamendi raamatud.
Siin on see algupärane kord antud usk, milles tuleb püsida.
Küsisid, kuidas see tänapäeval ilmneb.
Siin on kohe järgmiseks öeldud - "...jumalatuid, kes meie Jumala armu
tarvitavad, et lodevalt elada, ning salgavad meie ainsa valitseja
ja meie Issanda Jeesuse Kristuse."
Nii aktuaalne.
Tänapäeval öeldakse - kuna ristiusk on arm, on armastus, võid sa ise
määratleda oma seksuaalelu, kuidas sa tahad seda elada.
- Ja soo.
- Ka seda. Sa võid ise määratleda, mida sa usud ja mida mitte.
Võid valida nagu laua ääres, millist sorti sa soovid ja millist mitte.
Aga kristluses see pole nii.
See on kord antud arm.
Seda ei tohi muuta, ei tohi pöörata lodevuseks.
Ei või öelda, et elan Jumala armust ja armastusest ning tegelikult
elada vastupidiselt Piibli õpetusele.
- Selle kirja puhul on huvitav küsimus Piiblivälistest allikatest.
Selle kirja teeb "kummaliseks" Piibliväliste allikate kasutamine,
mida pole kuskil mujal.
- Tuleb meeles pidada, et võib kasutada allikaid, kui neis on tõde.
See ei tähenda, et Juudas on nõus kõigega, mis selles allikas on.
Ta kasutab seda, mis seal on tõde ja õpetab seda.
Nüüd kui see on Piiblis, on see Jumala sõna meile.
Juuda kirja lugeja märkab ruttu, et see meenutab üht teist kirja.
Meenutab Peetruse II kirja, sellega on palju kattuvaid asju.
Ilmselt kirjutas Juudas esimesena ja Peetrus kirjutas II kirja hiljem.
Nad on mures sama asja pärast, nad räägivad samast probleemist.
Ristiusu varjus ja kristliku kiriku nimel esinevad isikud,
kes eitavad klassikalise ristiusu mõnd kohta või tervikut, õpetades,
et kuna on Jumala arm ja armastus, ei pea täitma Jumala käske.
- Millistes kohtades Juuda kirjas on kasutatud selliseid allikaid?
- Näiteks 1. peatüki 9. salm:
"Aga peaingel Miikael, kui ta riidles ja vaidles kuradiga
Moosese keha pärast, ei julgenud lausuda teotavat otsust,
vaid ütles: "Issand sõidelgu sind!""
- Seda kohta pole kuskil mujal? - Seda vaidlust pole Piiblis.
Lisaks veel:
Aga nende kohta on ka Eenok, seitsmes Aadamast,
ennustanud: "Vaata, Issand tuleb mitmekümne tuhande pühaga"
Need kohad vastavad tõele.
"Vaata, Issand tuleb". See on tõsi.
Ehkki ta on kasutanud allikat, mis pole Piibel, vastab see tõele.
Siin on kirjeldus neist sekka poetunud õpetajaist, kes eitavad
klassikalist ristiusku ja moondavad Jumala armu.
Huvitav on see, mida ta ütleb nende kohta.
"Need on lõhede tekitajad, maised, kellel ei ole Vaimu."
- Vana tõlge ütleb, hingelised, kellel pole vaimu.
- See usk, mis asemele tuuakse, on inimlik spekulatsioon.
See on ainult mõtlemine.
See lagundab ristiusu, teeb sellest täiesti inimliku asja.
Pole mingit ilmutust.
See on asja tuum.
Juudas räägib kord antud usust, siis see antud tähendab, et
Jumal tegi kord need Vana Testamendi teod, Jumal inspireeris prohveteid
kirjutama Vana Testamenti.
Jumal inspireeris Matteuse, Markuse, Luuka, Johannese ja teised
kirjutajad kirjutama Uut Testamenti.
Ta mitte ainult ei teinud neid Vana Testamendi imesid, tulnud Jeesuses
meie keskele, vaid Ta andis ka kogu Piibli selgituseks selle kohta,
mida Ta on teinud ja mida see tähendab.
See on see väärtuslik, kord antud, õige, ehtne ristiusk.
Kui sa tahad teada, mis on ristiusk tegelikult, loe Piiblit.
Loe Uut Testamenti! Loe Juuda kirja! Loe kõik!
Siin on algupärane.
Kui sellest kõrvale kaldutakse, on see inimlik spekulatsioon,
milles puudub Jumala Vaim.
- Lähme natuke praegusesse aega.
Kuidas on tänapäeval klassikalisest ristiusust kõrvale kaldutud?
Näiteks meie kirikus või muudes kristlikes suundumustes Soomes?
Kas seda võib öelda lühidalt?
- Jaa! Iga kord kui keegi eitab, seab kahtluse alla mõne selge
Piibli õpetuse usutunnistusest: Jeesus sündis neitsist, suri ristil
meie eest, tõusis kolmandal päeval, astus üles taevasse ja on seal.
Iga kord kui mõnd sellist tõde eitatakse, on kõne all valeõpetus,
millega püütakse kristlikku kogudust juhtida eemale sellest teest,
millel see peaks olema.
Eriti huvitav on see, et siin on palju hoiatusi. Võtan siit 5. salmi:
"Aga ma tahan meenutada teile, kes te seda kõike küll juba teate,
et Issand, kui ta kord oli päästnud rahva Egiptusemaalt,
teisel korral hukkas uskmatud"
Küsimus, kes see Issand on?
Eelmine salm on lõppenud: "ning salgavad meie ainsa valitseja
ja meie Issanda, Jeesuse Kristuse."
Kas see oli Jeesus, kes päästis rahva Egiptusest?
Oli. Me oleme sellest varem rääkinud.
Lahkumine Egiptusest.Tullakse välja Egiptusest, vere märk uksepiitadel,
veatu tall veristatakse, süüakse, pannakse veremärk uksepiitadele.
Siis tuleb pääste.
-Pilv liigub nende ees. Suitsusammas ja pilvesammas.
- See on Jeesus.
Paulus ütles otse, et see oli Issand Jeesus, kes nendega käis.
Nüüd öeldakse, et Jeesus päästis rahva,
aga nad hukkusid, kuna nad ei uskunud.
See hoiatus on meile.
Me oleme uskunud Jeesusesse, aga kui me lakkame uskumast,
lõpetame Tema järgimise, lõpetame meeleparanduse, lõpetame pattude
tunnistamise ja usu andestusse Jeesuses, lõpetame usus elamise,
siis ka meie ei pääse.
See pole automaatne, et kui oled kord päästetud, siis võid elada,
kuidas tahad ja pääsed ikka taevasse.
Küsimus on selles: "Hoidke end Jumala armastuses!"
Nagu salm 21 ütleb.
"oodates meie Issanda Jeesuse Kristuse halastust igaveseks eluks."
Küsitakse, kus siin on arm ja armastus, kuna see on karm kiri.
Ka see on arm, kui hoiatatakse tõelise ohu eest.
Siis see: "Hoidke end Jumala armastuses,
oodates meie Issanda Jeesuse Kristuse halastust igaveseks eluks."
Mu poeg oli kord laagris, kus sa olid õpetajaks.
- Minu ristipoeg?
- Ta tuli koju ja ma küsisin, et mida sa õppisid.
Lõpuks ta ütles, et üks asi kõnetas teda - see pastor seal. Sina.
Ta õpetas, et kui Jeesus tuleb, siis kas sa tead, kes sealt tuleb.
Sealt tuleb seesama Jeesus, kes sinu eest risti löödi.
Kas sa arvad, et ta ei tahaks sulle halastada ja lasta sind taevasse?
See kõnetas mind kui poeg mulle rääkis, mida sinult oli kuulnud.
Sealt tuleb seesama Jeesus.
Me mõtleme sageli, et kui me oleme loobunud, siis Jumal karistab meid.
Jumal muutub vihaseks ja vaenlaseks.
Tuleb meeles pidada, et Jumal on alati see palav armastus,
mis tahab meid õigele teele tagasi tuua.
Kui Ta kord tuleb kirkuses ja aus, siis Ta tuleb haavad kätes.
See, kes sind kord mõistab igavesse ellu või igavesse hukatusse,
on seesama Jeesus, kes suri.
Need käed juba ütlevad, et Ta ei tahaks mingil juhul kedagi kaotada.
Ta tahaks päästa kõiki ja seepärast hoidke end Jumala armastuses.
Püsige selles. Kuidas selles püsida?
Elades iga päev meeleparanduses ja usus Jeesusesse, kuni lõpuni.
- Üks salm, mis teeb sellest natuke kummalise, on 6. salm:
"ning et ta ingleidki, kes ei hoidnud kinni oma päritolust,
vaid hülgasid oma eluaseme, säilitab pilkase pimeduse all
jäädavais ahelais suure päeva kohtuni."
Ta hoiatab inimesi, kes ei usu, et sellel on tagajärjed ja
toob näiteks need inglid, kes ei olnud sõnakuulelikud Jumalale
ja pandi pimedusse.
Ta kasutab seda ajaloos toimunut näitena, et asi on nii tõsine.
Millest siin räägitakse? Mis inglitest siin räägitakse?
- Sellest esialgsest langemisest.
Piibel annab mõista, et alguses oli loodud kõik heaks.
Kõik oli hea maal, taevas ka. Kõikjal on kõik hästi.
Enne seda toimus langemine inglite ja vaimolendite seas.
Sellest sündis ka hingevaenlane, Lucifer, saatan, kes oli enne ingel.
Ta langes uhkusest ja mässu- meelsusest Jumala vastu.
See seltskond on siin kõne all.
Nad ei suutnud hoida seda seisust Jumala teenijatena ja langesid.
Nende jaoks esialgu hukatus loodigi.
Siis tuleb inimene, kes ka langeb.
Siin on see hoiatus, et ära sinna mine, mis on saatanale ja
tema inglitele. Sinna lähevad usust langenud inimesed ja need,
kes ei usu Jeesusesse.
Püsi Jumala armastuses.
Siin on teine koht - salm 24:
"Temale, kes suudab teid hoida komistamast ja panna laitmatuna
oma kirkuse palge ette hõiskama, ainsale Jumalale, meie Päästjale,
olgu Jeesuse Kristuse, meie Issanda läbi"
Mõtle, kui siin 12. salm räägib:
"Nemad on need teie armastussöömaaegade mustuseplekid,
kes kartmatult teiega koos pidutsedes iseennast nuumavad."
Need olid inimesed, kes moonutasid Jumala armu, moonutasid ristiusku.
Ikkagi nad jäärapäiselt ja uhkelt esindasid ristiusku.
Vastukaaluks neile on see, et Jumal võib kaitsta ja asetada laitmatuna
oma kirkuse palge ette. Kuidas me võime olla laitmatud?
Me kõik teame, et me oleme mõtete, sõnade ja tegudega eksinud.
Sellele on ainult üks vastus.
Jumala armastus, mis Kristuses lepitas meie kõik patud.
Kui elada meeleparanduses ja tunnistada oma patud.
Siin on tohutu sõnum.
On kaks võimalust: kas sinu üle mõistetaskse kohut viimsel päeval
ja kõik patud on su vastu tunnistamas, et sa ei kõlba,
või sa võtad selle kohtuotsuse vastu juba siin ja ütled: Jumal, mul pole
mingit võimalust. Ma ei kõlba taevasse, ma olen eksinud
mõtte, sõna ja teoga. Halasta minu peale!"
Jeesus annab sulle siin andeks ja kingib oma puhtuse ja veatuse sulle.
Sa lähed viimsele kohtupäevale, oled endiselt lootusetu,
aga seal on Jeesus, kes ütleb, et see on Minu laps, ma olen
ta lunastanud, tal on Minu puhtus.
Sa lähed auliselt sisse, ehkki oled tavaline, määritud, patune inimene.
Sa pääsed taevasse Jeesuse tõttu, Jeesuse puhtuse ja veatuse tõttu.
Samas väikeses raamatus, kus rangelt rõhutatakse, et ära loobu, püsi
klassikalises usus, ära moonuta Jumala armu, on tohutu evangeelium.
On olemas võimalus aule puhtana, veatuna. Jeesuse tõttu.
- Aamen! Aitähh, Leif!
Juhata meid palun palvesse.
- Tänu, taevane Isa, et Sina saatsid oma Poja meie juurde, ehkki me
olime mässav inimkond. Tänu Jeesus, et Sina surid meie eest, kandsid
kõik meie patud. Tänu, Jeesus, et Sa oled valmis andma ka täna
kõik patud andeks ja puhastama kõigest valest.
Me tunnistame siin Sinu ees, et oleme kõlbmatud taevasse saama
ja palume, et Sina annaksid meile oma kõlblikkuse, oma puhtuse
ja plekituse, et me kord pääseme väravast sisse, igavesse ellu.
Tänu, et me tohime paluda, et me jääksime püsima Jumala armastuses.
Aamen! - Aamen!
Aitähh, Leif! Aitähh nende kõigi nelja saate eest!
- Aitähh, et sain tulla! - Loodetavasti tuled ka teine kord.
Aitähh sulle, et olid vaatamas.
Aitähh kõigi nelja saate eest, kui oled olnud vaatamas.
Veel selline asi, et Jeesus tuleb tagasi.
Ta tuleb halastajana ja ehkki me ei mõista Piiblis kõike,
on lohutav teada, et see on tõde.
Kui meil on probleem, siis see on pigem siinpool kui sealpool.
See annab meile ühe rahu ja hingamise jääda tema armus püsima.
Kui see saade on sind kõnetanud ja sa tahad seda toetada,
helista sellel numbril, mis on ekraani all servas.
Sedasi saad toetada selle saate tootmist.
Jumal õnnistagu sind vägevalt ja rohkelt!
Nägemist!
Tõlge: Ülle Kapanen